EuroBench/eurobench-wiki-et-topics huggingface dataset:
Teema: Jõed
Bartang (ülemjooksul on ta Oksu ja keskjooksul Murgab) on jõgi Tadžikistanis Pamiiri mägismaal Mägi-Badahšani autonoomses ringkonnas, Pandži parempoolne lisajõgi. Jõe nimi tähendab tadžiki keeles kitsast läbipääsu. Jõe pikkus on 528 km, vooluhulk kõigub 103–156 m³/s, keskmiselt 131 m³/s. Jõgi toitub lume- ja jääsulaveest. Kuivades piirkondades kasutatakse Bartangi jõe vett niisutamiseks. Jõele on rajatud Šudžani HEJ. Oksu on jõe nimi ülemjooksul. See tähendab kirgiisi keeles (Аксы) valget vett. Oksu algab Afganistani kirdenurgas Vākhāni koridoris 4015 meetri kõrgusel merepinnast. Ta voolab algul itta, kuni jõuab Tadžikistani piirini, seal pöördub Kizilraboti (Shaimaki) külas loodesse. Kizilrabotist allavoolu voolab Oksu asustamata platool Tadžikistani idapiiri lähedal. Jõe paremal kaldal asub halb, üksnes maasturitega läbitav tee. 60 km enne Murgabi linna pöördub Oksu läände ja sel kohal jõeäärse tee kvaliteet mõnevõrra paraneb. Murgabis ületab jõe Mägi-Badahšani keskne maantee, mis ühendab Horugit Karakküliga. Murgab on jõe nimi keskjooksul, Murgabist allavoolu. See tähendab tadžiki keeles 'karjamaajõgi'. Murgabi ääres teed ei kulge ja jõekallas ei ole üldiselt läbitav, välja arvatud seiklusturistidele. Sayhobi (Ghudara) külast pisut ülesvoolu on looduslik maalihe moodustanud Sarezi järve. Bartang on jõe nimi alamjooksul Sarezi järvest või sellest pisut allpool olevast Ghudara jõe suudmest Bartangi suudmeni. Selle osa pikkus on 132 km. Selle osa keskel läbib jõgi Bartangi küla. Piki Bartangi alamjooksu kulges vana kaubatee. Enne 20. sajandit nõudis selle kaubatee läbimine koolmekohtade ning kaubateele kaljude äärde pandud redelite ja platvormide kasutamist. Kaubatee koosnes kolmest osaliselt kattuvast teest: kõige lühem oli kasutatav ainult sügiseti madalvee ajal, keskmise pikkusega tee oli läbitav aasta läbi ja kõige pikem oli läbitav koormaloomadega, kes ei saanud näiteks redeleid kasutada. Piki Bartangi kulgeb tee tänapäevalgi, kuid see muutub aeg-ajalt rusuvool
Teema: Jalgpall
Süüria jalgpallikoondis on Süüria rahvuskoondis jalgpallis. Süüria jalgpallikoondis on 6 korral osalenud Aasia meistrivõistlustel, kuid pole alagrupist edasi jõudnud. 2019. aastast on koondise peatreener egiptlane Fajr Ibrahim.
Teema: Jõed
Kolõma ehk Halõma (vene keeles Колыма, jakuudi keeles Халыма) on jõgi Venemaa kirdeosas. Tekib Ajan-Jurjahhi ja Kulu jõe liitumisel, suubub Ida-Siberi merre Kolõma lahte. Jõe pikkus on 2129 km, millest esimesed umbes 1400 km jääb Magadani oblastisse ja ülejäänu Jakuutiasse. Jõe valgla pindala on 643 000 km². Jõe vooluhulk suudmes on 3800 m³/s. Jõgi algab Oimjakoni kiltmaalt Magadani oblasti ja Jakuutia piiri lähedalt Handõga–Magadani maantee äärest. Üsna sealtsamast lähedalt teiselt poolt Jakuutia piiri algab Indigirka jõgi. Ülemjooksul voolab jõgi Handõga–Magadani maantee kõrval kagusse, seejärel teeb poolringi ümber Aborigeni mäe, mis on Tšerski mäestiku kaguots, ja pöördub kirdesse. Uuesti Handõga–Magadani maantee ületamise järel algab jõe keskjooks madalikul. Kui Kolõma jõgi jõuab Omsuktšani ahelikuni, pöördub ta loodesse ja voolab läbi Indigirka kiltmaa. Kiltmaal ületab ta Jakuutia piiri. Põhjapolaarjoone kandis algab jõe alamjooks, pöördub Kolõma taas kirdesse ja voolab läbi Kolõma madaliku, kuni suubub deltat moodustades Ida-Siberi merre Kolõma lahte. Jõe parem kallas on peaaegu kogu aeg, kuni suudmeni välja mägine, aga vasak kallas lauge ja soine. Kolõma suurimad lisajõed on Bahhaptša, Balõgõtšan, Sugoi, Korkodon (kõik paremalt), Popovka, Ožogina, Sededema (kõik vasakult), Omolon ja Suur-Anjui (mõlemad paremalt). Jõgi jäätub septembris: ülemjooksul kuu lõpus, alamjooksul esimesel poolel või isegi alguses. Jääkattest vabaneb Kolõma mais, suudmes kuu lõpul. Suudmes on Kolõma keskmiselt 268 päeva aastas jääs. Jääsulamisega kaasnevad suured üleujutused. Jõgi on laevatatav alates suudmest kuni Korkodoni suudmeni keskjooksul. Sellest allapoole on vesi faarvaatris alati vähemalt 3–4 meetrit sügav, kohati kuni 8–10 meetrit. Keskjooksul on jõgi pool kilomeetrit lai, alamjooksul terve kilomeetri, alates suurima lisajõe Omoloni suudmest isegi 2–3 kilomeetrit. Suvel on jões veetase madalam. Karmist kliimast hoolimata tõuseb jõe temperatuur suvel 10–15 kraadini, aga vaik
Teema: Kirjanikud
Christine Nöstlinger (13. oktoober 1936 Viin – 28. juuni 2018 Viin) oli Austria lastekirjanik, üks tuntumaid ja mõjukamaid saksakeelseid lastekirjanikke.
Teema: Poliitikud
Axel de Vries (16. juuni 1892 Adila – 24. jaanuar 1963 Bonn) oli Eesti ja Saksa poliitik ning ajakirjanik. Axel de Vries õppis Tallinnas Eestimaa Rüütli- ja Toomkoolis ning jätkas haridusteed Tartu Ülikooli õigusteaduskonnas, kuuludes korp. Estonia ridadesse. 1918. aastal mõistsid bolševikud ta surma, kuid de Vries pääses Petrogradi vanglast (koos kindral Aleksander Tõnissoniga) esimese Saksa okupatsiooni ajal. Võitles Eesti Vabadussõjas Balti rügemendi ridades ning sai Vabadussõja medali. Ta oli abielus Werner Zoege von Manteuffeli tütre Elisabethiga. Axel de Vries valiti 1921. ja 1923. aasta Tallinna linnavolinike valimisel Tallinna linnavolinikuks Saksa-Balti Erakonna nimekirjast. Axel de Vries oli II Riigikogu liige ja seal ka kaitsekomisjoni liige. Ta asus II Riigikogusse 9. aprillil 1924 sealt tagasi astunud Gerhard Kress asemele. Axel de Vriesi vanem vend Franz de Vries (9/22. aprill 1890 – 4. veebruar 1938) oli arhitekt ja Tallinna Linnapanga nõukogu liige Tallinnas. A. de Vries oli aastatel 1921–1934 ajalehe Revaler Bote (aastast 1935 Revalsche Zeitung) ja 1934–1940 ajalehe Estländische Zeitung peatoimetaja, kuni baltisakslaste ümberasumiseni. 1926. aastal, kui Riigikohus otsustas, et kuna Eestimaa rüütelkonna õigused on riigile üle läinud, siis tuleb ka Toomkirikut vaadelda kui riigi omandust. Siseministeerium nõudis, et Tallinna Toompea saksa koguduse esindajad annaksid Toomkiriku üle. Kiriku esindajad aga kohale ei ilmunud ja keeldusid kiriku võtit välja andmast. Sõja- ja siseminister kindral Jaan Soots andis politseile käsu kiriku uksed lukkseppade abiga lahti murda. Eesti suurim saksakeelne päevaleht Revaler Bote ilmus sel puhul musta leinaraamiga ning sügisel karistas siseminister ajalehe vastutavat väljaandjat Axel de Vriesi aresti ja rahatrahviga. Ümberasumise korras sattus Axel de Vries Ravitshi kreisi, kust ta peatselt mobiliseeriti 1941–1944 Wehrmachti ja teenis Teises maailmasõjas sõjaväe administratiivnõunikuna Idarindel võitleva kesklõigu staa
Teema: Poliitikud
Jonathan Hopkin Hill (Hill of Oarefordi parun) (sündinud 24. juulil 1960 Londonis) on Briti Konservatiivide poliitik. Aastatel 2010–2014 oli ta minister David Cameroni valitsuses, aastatel 2014–2016 oli ta Euroopa Komisjoni volinik Junckeri komisjonis. Ta oli viimane Ühendkuningriigist valitud komisjoni volinik enne Ühendkuningriigi lahkumist Euroopa Liidust.
Teema: Filmid
"Ismaeli vaimud" (prantsuse keeles "Les Fantômes d'Ismaël") on Prantsusmaa 2017. aasta draamafilm, mille režissöör on Arnaud Desplechin. Peaosi mängivad Mathieu Amalric, Marion Cotillard, Charlotte Gainsbourg ja Louis Garrel. Film räägib filmitegijast, kelle elu läheb taevasse. Ta on just alustamas oma uue filmi võtteid, kui naaseb tema abikaasa, kes on olnud 20 aastat kadunud. Mees oli veendunud, et naine on surnud. Film "Ismaeli vaimud" esilinastus 2017. aastal Cannes'i Filmifestivali avafilmina.
Teema: Meditsiin
Kopsuturse on liigne vedeliku kogunemine kopsude kudedesse või õhuruumidesse (tavaliselt alveoolidesse). See põhjustab gaasivahetuse häireid, mis kõige sagedamini põhjustab õhupuudust (düspnoe), mis võib areneda hüpokseemiaks ja hingamispuudulikkuseks. Kopsutursel on mitu põhjust ja traditsiooniliselt klassifitseeritakse see kardiogeenseks (südame põhjustatud) või mittekardiogeenseks (kõik muud tüübid, mida ei põhjusta süda). Kopsuturse põhjuste diagnoosimiseks ja klassifitseerimiseks kasutatakse sageli erinevaid laboriuuringuid ( CBC, troponiin, BNP jne) ja pildiuuringuid (rindkere röntgen, CT-skaneerimine, ultraheli). Ravi keskendub kolmele aspektile: hingamisfunktsiooni parandamine, algpõhjuse ravimine ja edasiste kahjustuste vältimine ning kopsude täieliku taastumise võimaldamine. Kopsuturse võib põhjustada püsivat elundikahjustust ja äkilise (ägeda) korral võib see põhjustada hingamispuudulikkust või hüpoksiast tingitud südameseiskust.
Teema: Kirjanikud
Shirley Barber (23. juuni 1935 – 12. detsember 2023) oli inglise lastekirjanik ja illustraator. Shirley Barber sündis ja kasvas Guernsey saarel. 1965. aastal emigreerus Austraaliasse ja asus tööle Oxford University Press kirjastusse Melbourne'is. Tema esimene pildiraamat ilmus 1988. aastal ja selle peategelaseks oli Jänes Marta. Eesti keeles on Jänes Marta sarja raamatutest ilmunud: "Jänes Marta ja kõik tema sõbrad. Lühijutud" (1999; tõlkija Leelo Tungal) "Ootamatud külalised" (2014; tõlkija Tõnis Arnover) "Haldjate kokk" (2014; tõlkija Tõnis Arnover) "Ulakad rotisellid" (2016; tõlkija Tõnis Arnover) "Hajameelne pardiema" (2016; tõlkija Tõnis Arnover) "Kuninglik seiklus" (2017; tõlkija Tõnis Arnover)
Teema: Mäed
Nanga Parbat (inglise; urdu نانگاپربت (Nāngāparbat)) on mägi Aasias Himaalajas, mille loodeotsa ta moodustab. Indus voolab põhjast ja läänest ümber Nanga Parbati jalami. Kõrgus 8125 meetrit.
Teema: Filmid
"Elvis nii nagu ta on" (originaalpealkirjaga "Elvis – That's the Way It Is") on 1970. aasta USA dokumentaalfilm Elvis Presley esinemistest 1970. aasta suvel Las Vegase International Hoteli sõuruumis. 2001. aastal tuli välja filmi uus versioon (Special Edition).
Teema: Linnud
Veeka ehk veekaruik (Gallirallus australis) on ruiklaste sugukonda kuuluv lennuvõimetu Uus-Meremaa lind. Veeka kehapikkus on umbes 50 cm, isaslinnu kaal on umbes 1 kg ja emaslinnul 700 g.
Teema: Meditsiin
Ergoteraapia on osa kliinilisest meditsiinist, mis tegeleb haiguse või trauma tõttu oma liikumis- või koordineerimisvõimet kaotanud inimeste aktiivsuse hinnangu, arengu ja taastamisega. Ergoteraapiat kasutatakse pediaatrias, neuroloogias ja neurokirurgias perifeerse ja kesknärvisüsteemi kahjustustega inimeste aitamiseks.
Teema: Linnud
Hanelised (Anseriformes) on lindude klassi kuuluv selts. Haneliste seltsis on umbes 150 liiki linde kolmes sugukonnas. Suurim sugukond on partlased. Hanelisi iseloomustab kohastumine eluks veekogudel, kõikidel liikidel on ujulestad, mis võimaldavad hästi ujuda.
Teema: Kirjanikud
Riikka Jäntti (sündinud 1972) on soome lastekirjanik ja illustraator. Ta on rahvusvaheliselt tuntud kui lasteraamatusarja "Väike hiir" (originaalis "Pikku Hiiri") autor, kelle teoseid on 2025. aasta seisuga ilmunud 21 riigis. Ka Eestis olid tema väikese hiire lugude raamatud läbimüügi järgi 2025. aastal kõige populaarsemad lasteraamatud.
Teema: Jõed
Hatanga jõgi (vene keeles Хатанга) ehk Kojku on jõgi Venemaa põhjaosas Krasnojarski krais. Tekib Heta ja Kotui jõe liitumisel, suubub Hatanga lahte. Pikkus 227 km, valgala pindala 364 000 km². "Hatanga" tähendab evengi keeles "suur vesi", "palju vett". Hatanga jõgi voolab läbi Põhja-Siberi madaliku. Tal on lai org (alamjooksul kuni 5 km), jõesängis on palju saari ja seetõttu moodustab ta palju harusid. Hatanga jõgikonnas on umbes 112 000 järve üldpindalaga 11 600 km². Peamised lisajõed: parempoolsed – Nižnjaja, Bludnaja, Popigai jõgi (suubub jõkke suudmealas); vasakpoolsed – Novaja, Malaja Balahnja. Jõgi toitub peamiselt lumesulamisveest. Suurvesi on mai lõpust kuni augustini. Jõgi on kaetud jääga septembri lõpust või oktoobri algusest kuni juuni alguseni. Veetase kõigub aasta jooksul kuni 8,5 meetrit, madalvee ajal ilmuvad alamjooksul looded. Keskmine äravool on 3320 m³/s, suurim 18 300 m³/s. Jõest püütakse rääbist, omulit, muksunit, nelmat, taimeni, arktika paaliat. Jõgi on laevatatav (Hatanga asulas on Hatanga sadam).
Teema: Jõed
Riu del Bancal Vedeller 'Bancal Vedelleri jõgi' on vooluveekogu Andorras La Massana vallas Arinsali lähedal Comapedrosa orgude looduspargis. Jõe pikkus on 1,4 km. See saab alguse 2631 m kõrguselt Estanys Forcatsist, voolab kõigepealt ida suunas ja pöördub siis lõuna poole üle Pla de l'Estany tasandiku (2000 m). Tasandikul, kus asub ka väike järv, suubuvad jõkke vasakult Port Dreti jõgi (Riu del Port Dret), mida toidab Port Dreti järv (Estany del Port Dret), ja Montmantelli jõgi, mida toidavad Montmantelli järved, ning Forat dels Malhivernsist ja Comapedrosa idanõlvalt lähtuvad veed. Tasandikul 2044 m kõrgusel Pla de l'Estany mägionni ja Coruvilla küünide juures läheb Riu del Bancal Vedeller üle Pla de l'Estany jõeks. 'Bancal Vedeller' tähendab tõenäoliselt 'vasikate karjamaaga astang'.
Teema: Meditsiin
Menstruaalanum on menstruaaltoode, mis sisestatakse menstruatsiooni ajal tuppe. Selle eesmärk on koguda menstruatsiooni ajal emakast irdunud limaskesta ja verd. Menstruaalanumad on valmistatud elastomeeridest (silikoonkummidest, latekskummidest või termoplastilistest kummidest) Õigesti paigaldatud menstruaalanum on tupeseina vastas vaakumis, nii et keha liigutamine ei põhjusta selle lekkimist. Erinevalt tampoonidest ja hügieenisidemetest ei ima menstruaalanum vedelikku endasse vaid vajab kogunenud vedelike tühjendamist välja valamise näol, tüüpiliselt WC-potti. Menstruaalanumaid on kahte tüüpi. Vanem tüüp on kellukese kujuline, sageli varrega, ja selle seinad on paksud. Teisel tüübil on paindlik äär, mille küljes on õhukeste, painduvate seintega kausikujuline osa. Kellukesekujulisi anumaid ei saa kanda vaginaalse seksi ajal. Rõngakujuline anum istub samas asendis nagu rasestumisvastane pessaar; see ei blokeeri tuppe ja seda võib kanda vaginaalse seksi ajal. Anum vajab sõltuvalt mahutavusest ja vooluhulgast 4-12 tunni järel tühjendamist (tavaliselt anum eemaldatakse, loputatakse ja taasasetatakse). Pärast igat menstruaaltsüklit tuleb anumat puhastada ja desifitseerida, tüüpiliselt keevas vees. Üks anum võib olla korduvkasutatav kuni 10 aastat, mistõttu on nende pikaajalised kulud madalamad kui tampoonide või hügieenisidemete puhul, kuigi esialgsed kulud on suuremad. Kuna menstruaalanumad on korduvkasutatavad, tekitavad nad vähem tahkeid jäätmeid kui tampoonid ja hügieenisidemed, seda nii toodete endi kui ka nende pakendite tõttu. Menstruaalanumate puhul on lekkimine harvemini näidustatud kui tampoonide ja hügieenisidemete puhul. Vale asetus või anuma suurus võib põhjustada leket. Enamik kasutajaid peab menstruaalanumate paigaldamist ja eemaldamist esialgu raskeks, ebamugavaks ja isegi valulikuks. Üldiselt muutub kasutus mugavaks 3-4 kuu jooksul, tihti siiski oluliselt varem. Menstruaalanumad on turvaliseks alternatiiviks teistele menstruaaltoodetele; toksilise šoki s
Teema: Linnud
Jäälind (Alcedo atthis) on jäälindlaste sugukonda jäälinnu perekonda kuuluv lind. Jäälind on saanud teadusliku nime Alcedo vanakreeka mütoloogia tegelase Alkyone järgi, kes muudeti jäälinnuks. Alcedo on Alkyone ladinakeelne nimekuju. Esimesena kirjeldas jäälindu teaduslikult Carl Linné 1758. Jäälind on soodsas seisundis liik. Jäälind valiti Eesti 2014. aasta linnuks.
Teema: Filmid
"John Carter" (inglise John Carter) on 2012. aastal linastunud Ameerika Ühendriikide ulmefilm, mille lavastas Andrew Stanton. Linateos põhineb Edgar Rice Burroughsi 1917. aastal ilmunud romaanil "Marsi printsess". Filmis mängivad Taylor Kitsch, Lynn Collins, Willem Dafoe, Thomas Haden Church, Samantha Morton, Ciarán Hinds ja Mark Strong. Eesti kinodesse jõudis "John Carter" 9. märtsil 2012.
Teema: Poliitikud
Johann von Rosen, ka Hans von Rosen, (30. september /12. oktoober 1870 Straupe – 10. oktoober 1945 Schwerin) oli baltisaksa aadlik (vabahärra), Lielstraupe lossi viimane omanik ja poliitik. Ta sündis 1870. aastal Lielstraupe mõisa omaniku Friedrich von Roseni pojana. Aastatel 1882–1888 õppis ta Cēsise lähedal asuvas Bērzaine gümnaasiumis ning 1889–1893 Halle, Berliini ja Tartu Ülikoolis. Aastatel 1893–1920 oli ta Lielstraupe fideikomissmõisnik (7000 tiinu maad) ja 1920–1939 mõisasüdame omanik. Aastatel 1899–1909 oli von Rosen Riia-Volmari kreisisaadik, Balti Konstitutsioonilise Partei aktivist, Liivimaa Saksa Seltsi Riia grupi juhatuse liige. 1907. aastal valiti ta Vene keisririigi III Riigiduuma liikmeks 1907–1912 (Liivimaa kubermangust). Duumas olles kuulus oktobristide fraktsiooni, valiti usutunnistuse küsimuste (sekretär), maa-, riigi tulude ja kulude loendi täitmise komisjoni, teravilja väljaveo korrastamise seadusprojekti läbivaatamise komisjoni, oli usutunnistuse küsimuste komisjoni ettekandja. Kirjutas alla 12 seadusprojektile, 10 arupärimisavaldusele ja viiele avaldusele. Aastatel 1912–1915 oli ta Venemaa keisririigi Riiginõukogu liige. Aastatel 1911–1912 ja 1914–1920 oli ta Liivimaa maanõunik ning 1920. aastal Liivimaa maamarssali asetäitja. Maailmasõdade vahel elas peamiselt Lätis. 1939. aastal lahkus Saksamaale ja asus aastatel 1940–1945 Warthelandi riigigaus. Ta suri 1945. aastal Nõukogude Liidu okupatsioonitsoonis Saksamaal Schwerinis.
Teema: Poliitikud
Franco Frattini (14. märts 1957 – 24. detsember 2022) oli Itaalia poliitik, partei Popolo della Libertà liige, Itaalia Riiginõukogu president 28. jaanuarist 2022 kuni 24. detsembrini 2022. Poliitikukarjääri alustas Frattini Itaalia Sotsialistlikus Parteis. 1996. aastal valiti ta Forza Italia nimekirjas parlamenti. 1995–1996 regionaalminister; 1996–2001 parlamendi liige; 2001–2002 avaliku halduse minister; 2002–2004 välisminister; 2004–2008 Euroopa Komisjoni õiguse, vabaduse ja turvalisuse volinik; 2008–2011 välisminister
Teema: Jalgpall
FIFA (lühend prantsuskeelsest nimest Fédération internationale de football association 'Rahvusvaheline Jalgpalliassotsiatsioonide Föderatsioon'; eesti keeles Rahvusvaheline Jalgpalliliit, Rahvusvaheline Jalgpalliliitude Föderatsioon) on rahvusvaheline jalgpalliföderatsioon. Liit keskendub põhikirja kohaselt oma tegevuses spordile ja jääb poliitikat ja religiooni puudutavates küsimustes erapooletuks. FIFA peakorter asub Zürichis. FIFA-l on 211 liiget. 2022. aasta 28. veebruaril teatasid FIFA ja UEFA Venemaa klubide ja rahvuskoondise osalemise peatamisest kõigil rahvusvahelistel võistlustel.
Teema: Jõed
Columbia jõgi on jõgi Põhja-Ameerikas. Jõgi algab Kaljumäestikus Briti Columbias (Kanadas), voolab läbi Washingtoni osariigi (Ameerika Ühendriikides), on seejärel piiriks Washingtoni osariigi ja Oregoni osariigi vahel, misjärel suubub Vaiksesse ookeani. Jõe pikkus on 1953 kilomeetrit. Ta on veerohkeim Vaiksesse ookeani suubuvatest Põhja-Ameerika jõgedest. Koos vasakpoolse lisajõe Snake Riveriga on jõe pikkus 2240 km. Valgala suurus on 668 217 km², millest umbes 15% asub Kanadas.
Teema: Jõed
Anabar (vene Анабар (Anabar), jakuudi Анаабыр (Anaabõr)) on jõgi Aasias Sahha loodeosas. Moodustub Suur-Kuonamka ja Väike-Kuonamka ühinemisel Anabari platool. Voolab järskude kallastega orus, Põhja-Siberi madalikul laias orus. Suubub Laptevite mere Anabari lahte. Suubumisel moodustab madalaveelise estuaari. Suuremad lisajõed on Udja, Ebeljahh, Suolama ja Harabõl. Jõe ääres asuvad Saskõlahh, Ebeljahh ja Jurjung-Haja. Anabari pikkus on 939 km, valgla pindala umbes 100 000 km². Jõe järgi on nime saanud Anabari rahvusuluss.
Teema: Mäed
Eoste Keldrimägi on asulakoht Põlva maakonnas Põlva vallas Eoste külas. Asulakoht asub Kärsa–Eoste tee (18181) ääres. Keldrimägi on muinsuskaitseseaduse alusel tunnistatud arheoloogiamälestiseks ja kantud kultuurimälestiste riiklikku registrisse. Keldrimäel tehti proovikaevamisi 1971. aastal arheoloog Mare Auna juhtimisel. Asulakoha kultuurikiht on õhuke (15–20 cm). Leiti söetükikesi, põlenud kivipuru ja üks savinõukild. Kultuurikihi ja savinõukillu järgi on asulakoht dateeritud II aastatuhande algusse. Teiste andmete (sh mälestise sildil oleva teksti) järgi pärineb asulakoht I aastatuhande teisest poolest. Maavalla Koda käsitleb Eoste Keldrimäge loodusliku pühapaigana ajaloolisel Võrumaal Põlva kihelkonna Eoste külas.
Teema: Mäed
Alaid (vene keeles Алаид) on tegevvulkaan Atlassovi saarel Ohhoota meres. Asub Kuriilide kirdeosas Lopatka neemest läänes. Alaid on Kuriilide kõrgeim vulkaan, selle kõrgus on 2339 m. Ta ulatub Ohhoota mere põhjast 2850–3000 meetrit kõrgemale. See on tegutsev kahene kihtvulkaan, mis purskas viimati aastal 1986. Ta moodustab koos veealuse Grigorjevi vulkaaniga vulkaanilise massiivi. Vulkaani vanus on 60 000 aastat.
Teema: Kirjanikud
Dame Ngaio Marsh (23. aprill 1895 – 18. veebruar 1982) oli Uus-Meremaa teatrilavastaja ja kriminaalromaanide autor. Marsh kirjutas 32 klassikalist inglise kriminaalromaani, kus tegutseb Scotland Yardi politseiinspektor Roderick Alleyn. Ngaio Marshi peetakse koos Dorothy L. Sayersi, Margery Allinghami ja Agatha Christiega 1920. ja 1930. aastate silmapaistvamateks Briti naiskriminaalkirjanikeks. 1966. aastal anti kirjanikule Briti Impeeriumi Komandöri orden koos tiitliga dame (Order of Dame Commander of the British Empire).
Teema: Jõed
Pšiš (vene Пшиш (Pšiš), adõgee Пщыщ (Phšõš)) on jőgi Põhja-Kaukaasias Adõgee ja Krasnodari krai alal. Algab Suur-Kaukasuse põhjanõlvadel Väike-Pšiši ja Suur-Pšiši ühinemisel. Ülemjooksul voolab mägijőena valdavalt kirdesse. Alamjooksul laskub tasandikule, pöördub loodesse ja suubub vasakult Kubanisse. Pikkus 270 km (koos Suur-Pšišiga), valgla 1850 km².
Teema: Linnud
Tulemaatülllased (Pluvianellidae) on kurvitsaliste seltsi kuuluv lindude sugukond. Sugukonda kuulub perekond tulemaa tüll (Pluvianellus), mille ainus liik on tulemaa tüll (Pluvianellus socialis). Tulemaa tüll paigutati varem tülllaste sugukonda, kuid hiljem selgus, et ta erineb tüllidest nii kehaehituselt kui käitumiselt. Tulemaa tülli lähimad sugulased on tuppnokad.
Teema: Linnud
Keiserpingviin (Aptenodytes forsteri) on pingviinlaste sugukonda kuuluv suur lennuvõimetu lind. Keiserpingviinid on pingviinide seas kõige pikemad ja raskemad. Keiserpingviinid on Antarktika endeemid.
Teema: Jalgpall
George Tawlon Manneh Oppong Ousman Weah (sündinud 1. oktoobril 1966 Monrovias) on Libeeria president 22. jaanuarist 2018 kuni 22. jaanuarini 2024 ja endine jalgpallur. Weah mängis Inglismaa, Itaalia ja Prantsusmaa klubides. Ta valiti 1995. aastal Aafrika, Euroopa ja maailma parimaks jalgpalluriks. Weah on ainus maailma parimaks valitud jalgpallur, kes ei kvalifitseerunud maailmameistrivõistlustele. 2005. aastal kaotas ta Libeeria presidendivalimistel Ellen Johnson-Sirleafile. 2017. aasta valimistel valiti ta Libeeria presidendiks ja astus ametisse 22. jaanuaril 2018.
Teema: Poliitikud
Carl-Gustaf Henrik Casimir Lilius (14. juuli 1928 – 14. detsember 1998) oli üks Teise maailmasõja järgse Soome tähelepanuväärsemaid ja viljakamaid kriitilisi kunstnikke ja suuri mõtlejaid. Liliuse loomingu laiaulatuslikkus ja tase, tema vahendite valdamine ja väljendusvormide paljusus skulptuuri, joonistuste ja maalide kaudu esteetikasse ja filosoofiasse jõudmisel on hämmastavad. Carl-Gustaf Liliuse kuulsa artikli avaldamise järel soome tsensuurist 1975. aastal Index on Censorship ja Kanava meediaväljaandes tõusis soome tsensuur teravalt aruteluteemaks. Ta väitis, et Soome ajalehtede toimetajad eelistasid Nõukogude Liitu mitte kritiseerida, süüdistades neid enesetsensuuris. Urho Kekkose võimulolekuajal julges ta ajakirjas avalikkuse ette tuua artiklid Nõukogude Liidu teisitimõtlejate sulgemisest vaimuhaiglatesse. Eesti vabaduse eest välja astudes kirjutas ta raamatu "Estland tillhör esterna" ("Eesti kuulub eestlastele"), mis avaldati 1983. aastal Stockholmis. Tema isa Kasimir Lilius asutas kirjastuse ja trükikoja Lilius & Hertzberg, kus valmistati Eesti Vabariigi esimesed maksevahendid võlakohustuste näol. Ta kuulus Mannerheimi lähedaste ringkonda. C-G. Lilius oli tema ristilaps ja sai oma eesnimed ristiisalt. Carl-Gustafi sugulane Alfhild Amalia Lilius (1861–1945) oli märkimisväärne rahvaluule ja -juttude koguja, toimetaja, kirjanik ja soome keelest eesti keelde tõlkija.
Teema: Kirjanikud
Chaim Nachman Bialik (9. jaanuar 1873, Ivnitsa, Žõtomõri oblast, Volõõnia kubermang, Venemaa – 4. juuli 1934, Viin, Austria) oli juudi heebrea- ja jidišikeelne prosaist ja luuletaja, sionistlik aktivist. Bialik oli üks tänapäevase heebrea luule esilaulikuid. Ehkki ta suri enne Iisraeli riigi asutamist, on ta nimetatud Iisraeli rahvuspoeediks. Chaim Nachman Bialik sündis tänapäeva Ukrainas, toonases Vene tsaaririigis, õppis Talmudit Leedus rabi Naftali Zvi Yehuda Berlini juures, tegutses seejärel õpetaja, kirjaniku ja ettevõtjana Odessas ja mujal Ukrainas, Poolas Sosnowiecis ja Varssavis. Pärast bolševike võimuletulekut lubati tal 1921. aastal emigreeruda ainult Maksim Gorki eestkostel. Seejärel elas ta pikemal Saksamaal ja Iisraelis, peamiselt Tel Avivis (tänapäevase aadressiga Bialiku tänav 22), kuhu ta kolis ka oma kirjastuse. Tema luule aitas kaasa moodsa heebrea kirjanduse taassünnile. Selle mõju on nii ulatuslik, et tervet talle järgnenud põlvkonda heebrea luuletajaid, kuhu kuuluvad näiteks Jacob Steinberg ja Jacob Fichman, nimetatakse Bialiku põlvkonnaks. Bialiku luulet on tõlgitud enam kui 30 keelde, paljud ta luuletused on viisistatud. Kuna Bialik kirjutas enamiku luulest aškenazi häälduse põhjal, nüüdisajal kasutatakse Iisraeli heebrea keeles aga sefardi hääldust, loetakse tema tekste harva samas meetrumis, milles ta need kirjutas. Bialiku järgi nimetati Eesti suurim juudi kultuuriselts, Tallinnas 1918. aastal loodud Bjalik. 1931. aastal külastas Bialik ka Eestit. Chaim Nachman Bialik oli Ameerika neuroteadlase ja näitleja Mayim Bialiku vanavanavanaisa onu.
Teema: Jalgpall
Hibernians Football Club on Malta jalgpalliklubi, mis tegutseb Paolas. See mängib Malta Premier League'is. Klubi asutati 1922. aastal nime Constitutionals FC all ning see esindas britimeelset Konstitutsioonilist Parteid. Praeguse nime sai klubi 1930. aastal Šotimaa klubi Hiberniani järgi. Hibernians on tulnud Malta meistriks 12 korda, viimati hooajal 2016–17. 12 meistritiitliga on see edukuselt neljas klubi Maltal. Malta karikavõistlused on võidetud kokku kümme korda. Hibernians on korduvalt osalenud Euroopa klubivõistluste eelringides või esimestes ringides. Edasi on jõutud hooaegadel 2002–03, mil UEFA Meistrite Liiga esimeses ringis võideti Iirimaa klubi Shelbourne kahe mängu kokkuvõttes 3:2 (teises ringis kaotati Portugali klubile Boavista 3:7), 2017–18, mil Meistrite Liiga esimeses ringis võideti Eesti meisterklubi FCI Tallinna kahe mängu kokkuvõttes 3:0 (teises ringis kaotati Austria klubile Salzburgi Red Bull 0:6), ja 2020–21, mil UEFA Euroopa Liiga esimeses ringis võideti Liechtensteini klubi FC Vaduz tulemusega 2:0 (teises ringis kaotati Ungari klubile Fehérvár 0:1). Hiberniansi naiskond mängib Malta naiste kõrgliigas ning 12 tiitlivõiduga kõige edukam Maltal. Klubi kodustaadion on Hibernians Stadium; see mahutab ligi 3000 pealtvaatajat.
Teema: Mäed
Emory Peak on mägi Ameerika Ühendriikides Texase osariigis. See on Chisose mäestiku ja Big Bendi rahvuspargi kõrgeim mägi. Mägi on nimetatud maamõõtja William Hemsley Emory järgi, kes spetsialiseerus Ameerika Ühendriikide piiri kaardistamisele ning kaardistas muuhulgas Texase-Mehhiko piiri. Chisose jõgikonnast paistab Emory Peak väikese mäeharjana, samas kui lähemal asuv Casa Grande mägi tundub palju kõrgem. Läänest on Emory Peak selgelt nähtav ülejäänud mäeahelikust veidi kõrgema punktina. Mäe tippu viib märgistatud matkarada. Mäetipus on rahvuspargi raadioside antenn.
Teema: Filmid
"Tõeline visadus" (inglise "True Grit") on 2010. aasta Ameerika Ühendriikide film, mille lavastasid vennad Joel Coen ja Ethan Coen. Peaosi mängivad Jeff Bridges, Hailee Steinfeld, Matt Damon, Josh Brolin ja Barry Pepper. Film kandideeris kümnele Oscarile, kuid ei saanud neist ühtegi.
Teema: Jõed
Drino (kreeka keeles Δρίνος) on jõgi Põhja-Kreekas ja Lõuna-Albaanias. Jõgi saab alguse Kreekas Ioánnina piirkonnas, voolab seejärel põhja suunas Albaania territooriumile ning läbib Gjirokastëri oru. Alamjooksul suubub Drino Tepelenë linna lähedal Vjosë jõkke. Jõe pikkus on ligikaudu 85 km ja valgala pindala umbes 1320 km². Suurim jõeäärne asulad on UNESCO maailmapärandi nimekirja kantud Gjirokastër.
Teema: Filmid
"Ninja taassünd: Jubei kättemaks" (originaali pealkiri "Makai Tenshō: Jigoku-hen") on kaheosaline animafilm, mille režissöör on Yasunori Urata. Film põhineb Futaro Yamada novellil "Makai Tenshō". See verine ja kohati meeletu film on tehtud paljudele tuntud „Ninja manuskripti“ väljapeetud stiilis, ent siin on kõik veel jubedam ja halastamatum. Filmis on lõputuna näivat verevalamist, laibamägesid ja mõõgaga raiutud päid, sekka hulk kuulsate jaapani samuraide laipu, kelle saatanakummardajad on ellu äratanud. „Ninja taassünd“ on julm vaatepilt, mida nõrganärvilistele ei soovitata. Ilmselt avaldas ekraanil toimuv omal ajal õõvastavaid emotsioone ka stuudiobossidele, kuna filmi lõpuni valmis ei tehtudki. Olenemata sellest, et “Ninja Taassünd: Jubei kättemaks“ põhineb samal materjalil nagu „Ninja manuskriptki“, ei ole see nimetatu järg. Sõdalane Yagyù Jùbei on „Ninja manuskripti“ tegelase nimekaim, kuid mitte midagi enamat. Režissöör: Yasunori URATA Stuudio: Phoenix Entertainment Corporation Originaalpealkiri: Makai Tenshõ Filmi žanr: Animafilm; action, seiklus, draama, õudus, üleloomulik Teemad: ajalooline, ninja, religioon, samurai Pikkus: 80 minutit Esilinastus: 1997 Osi: 2
Teema: Poliitikud
Moritz Alexander Otto von Engelhardt (11/23. september 1860 Tartu – 7. detsember 1931 Baieri) oli Liivimaa advokaat ja Viljandi linnapea. Engelhardti isa oli teoloog ja õppejõud Gustav Moritz Constantin von Engelhardt. Otto von Engelhardt lõpetas Tartu Ülikooli õigusteaduskonna 1886. aastal, pärast seda kolis Viljandisse, kus töötas advokaadina. Engelhardt ehitas Viljandisse elamu Villa Engelhardt (Lutsu tänav 5), mille projekteeris tema vend Rudolf von Engelhardt.
Teema: Jõed
Valge Drin (albaania keeles Drini i Bardhë) on jõgi Kosovos ja Põhja-Albaanias. Valge Drin saab alguse Pejë linna lähedalt mägedest ja suubub Drini jõkke Kukësi lähedal. Jõe pikkus on 175 kilomeetrit, valgala pindala 4964 km².
Teema: Poliitikud
Berend Johann von Bock (12. aprill (vkj 1. aprill) 1701–1769 Võisiku mõis) oli Liivimaa poliitik. Berend Johann von Bock sündis Loodi mõisniku ja Rootsi ooberstleitnandi Wolmar Johann von Bocki ja vabaproua Anna Helene von Wrangelli pojana. Oli 1724–1731 sillakohtu adjunkt, kreisisaadik ja Pärnu sillakohtu sillakohtunik. 1742. aastal sai ta Liivimaa maanõunikuks (1742–1769) ning hiljem Liivimaa õuekohtu assessoriks (1751) ja Liivimaa ülemkonsistooriumi presidendiks (1755). Talle kuulusid Loodi, Pahuvere ja Vardi mõis.
Teema: Filmid
"Tali-Ihantala 1944" on Åke Lindmani poolt 2007. aastal lavastatud Soome sõjafilm Jätkusõja käigus toimunud Tali-Ihantala lahingust. Filmivõtted tehti 2006. aasta suvest 2007. aastani.
Teema: Filmid
"Howli liikuv kindlus" (inglise keeles "Howl's Moving Castle"; jaapani keeles ハウルの動く城) on 2004. aasta Jaapani animafilm, mis valmis animastuudios Studio Ghibli. Filmi stsenaariumi kirjutas ja lavastas Hayao Miyazaki ning film põhineb Briti kirjaniku Diana Wynne Jonesi samanimelisel raamatul. Jaapani keeles andsid tegelastele hääle Chieko Baisho (Sophie) ja Takuya Kimura (Howl). Film nomineeriti parima joonisfilmi Oscarile ning saavutas teise koha filmi "Wallace ja Gromit: Libaküüliku needus" järel.
Teema: Linnud
Piiritaja (Apus) on pikatiivaliste seltsi kuuluv lindude perekond. Piiritajad on ühed kõige suurema lennukiirusega linnud maailmas. Perekonda kuulub 15 liiki.
Teema: Linnud
Nesoenas cicur on India ookeanis Mauritiuse saarel elanud endeemne, nüüdseks välja surnud tuviliik perekonnast Nesoenas. Liik kirjeldati alles 2011. aastal. Liigi holotüüp on 2008. aastal Mauritiuse kaguosast leitud parempoolne jooksmeluu. Lähimad sugulasliigid on roostetuvi, roosatuvi ja Nesoenas rodericanus. Tõenäoliselt suri liik välja 18. sajandi esimesel poolel.
Teema: Linnud
Drongolased (Dicruridae) on värvuliste seltsi kuuluv lindude sugukond. Teaduslikult kirjeldas drongolaste sugukonda esimesena iiri zooloog ja poliitik Nicholas Aylward Vigors 1825.
Teema: Meditsiin
Fiksatsioon ehk fikseerimine on kudede ja rakkude surmamine ning konserveerimine teatud kemikaalidega (fiksaatoritega), külmutades või kuumutades, et nende struktuuri uurimiseks säilitada.
Teema: Filmid
"Valge pael" (ka "Valge lint", originaalpealkiri "Das weiße Band – Eine deutsche Kindergeschichte", eesti keeles "Valge pael: üks saksa lastelugu") on 2009. aasta mustvalge saksa draamafilm. Selle lavastas austerlane Michael Haneke. Film räägib sündmustest I maailmasõja eelsel Põhja-Saksamaal. Pealkirjast hoolimata ei ole see lastefilm, vaid üsna sünge ja isegi masendav film. Filmis kujutatud lapsed olid täiskasvanueas siis, kui fašistid tulid Saksamaal võimule, ning Haneke püüab selles filmis näidata, missugustes tingimustes need lapsed kasvasid, kust tulid need sakslased, kes hakkasid füüsiliselt hävitama teisest rahvusest ja teist usku inimesi. Enamikusse täiskasvanurollidesse valis Haneke näitlejad, kellega ta oli varem töötanud ja kelle sobivust rollidesse ta seetõttu varasemast teadis. Erandiks oli pastori roll. See oli kirjutatud Ulrich Mühe jaoks, kes oli Haneke filmides sageli mänginud tähtsaid rolle, kuid Mühe suri 2007. Lõpuks läks pastori osa Burghart Klaußnerile, keda Haneke varasemast isiklikult ei tundnud. Eelistati pikaajalise lavakogemusega näitlejaid. Filmimine toimus 9. juunist 4. septembrini 2008. Võtted toimusid Saksamaal: Leipzigis, Lübeckis, sellest 20 km kaugusel Mecklenburg-Vorpommernis olevas Dassowi väikelinnas ning Brandenburgis Dreetzi ja Plattenburgi vallas. Film tehti mustvalgena. Ühest küljest püüti saavutada, et film meenutaks 20. sajandi alguse fotosid, teisalt sooviti niimoodi tekitada võõristust. Operaator Christian Berger oli varemgi korduvalt Hanekega koos töötanud. Enne võtete alustamist uuris Berger Ingmar Bergmani mustvalgeid filme, mille operaator oli Sven Nykvist. Haneke soovis, et võttekohad oleksid väga hämarad, ja sellepärast kasutati sisestseenides peaaegu ainult ajastule omaseid valgusallikaid, näiteks õlilampe ja küünlaid. Mõne kõige pimedama stseeni filmimisel pidi võttegrupp lisama kunstlikku valgust, mis tekitas täiendavaid varje. Need eemaldati pärast filmivõtteid digitaalselt, mis tähendab, et nende stseenide kaa
Teema: Jõed
Jõgesid ja ojasid, mille nimi on Aa jõgi, on Euroopas palju, peamiselt saksakeelse elanikkonnaga maades ja nende naabermaades. Nimi "Aa" pärineb vanaülemsaksakeelsest sõnast aha ('(voolav) vesi') või alemannikeelsest sama tähendusega sõnast aa, mis on suguluses ladina sõnaga aqua ('vesi'). Samast sõnast pärinevad ka saksakeelsete jõenimede lõpud -ach ja -a (nt Fulda (>Fuldaha), Salzach (>Salzaha), Nidda (>Nidaha)). Sama tähendusega on saksakeelsed sõnad Au ja Aue ning skandinaavia keelte sõna å. Saksa keeles on Aa nime kandnud Lielupe (Kurländische Aa) ja Koiva (Livländische Aa) jõgi Lätis. Šventoji jõgi (Heiligen Aa) Leedus Põhja-Prantsusmaal on Aa jõgi Nord-Pas-de-Calais's. Hollandis on Aa jõgi Groningeni provintsis ja Aa jõgi Põhja-Brabandis. Šveitsis on jõgi, millel on kaks nime: Aa ja Aabach. Peale selle on Šveitsis Sarner Aa. Saksamaal on Isseli lisajõgi Bocholter Aa ja Emsi lisajõgi Münstersche Aa.
Teema: Linnud
Vaenukägulased (Upupidae) on lindude sugukond sarvlinnuliste seltsis. Sugukonnas on üks kolme liigiga perekond – vaenukägu (Upupa). Nendeks liikideks on aafrika vaenukägu (Upupa africana), vaenukägu ehk toonetutt (Upupa epops) ja madagaskari vaenukägu (Upupa marginata). Samuti kuulub sinna üks väljasurnud liik – sainthelena vaenukägu (Upupa antaios).
Teema: Filmid
"Kokoda" on 2006. aastal valminud Austraalia film. Film räägib Teise maailmasõja ajal Uus-Guineas Kokoda rajal võidelnud Austraalia 39. pataljoni ühe jao meeste lahingutest jaapanlaste vastu 1942. aastal.
Teema: Jõed
Kuban (vene Кубань, adõgee Пшыз Phšõž ja tšerkessi Псыжь Phsõž, abasiini Къвбина) on jõgi Põhja-Kaukaasias. Jõgi saab alguse Elbruse mäe lähedalt ja suubub Aasovi merre. Pikkus 870 km, valgla 56 000 km². Kubani piirkonda ja Krasnodari kraid nimetatakse jõe järgi ka Kubanimaaks. Jõe ääres asuvad Krasnodari, Armaviri, Karatšajevski, Nevinnomõsski ja Tšerkesski linn. Suuremad lisajõed on Urup, Laba, Pšiš ja Belaja. Kubani jõge tundsid juba vanad kreeklased, kes nimetasid jõge Hypanis.
Teema: Kirjanikud
Albert Cornelis Baantjer (ka Appie Baantjer; 16. september 1923 – 29. august 2010) oli hollandi politseinik ja kriminaalromaanide autor. Tema teostes lahendab kuritegusid politseinik De Cock koos noore abilise Albert Vledderiga.
Teema: Jõed
Murrumbidgee (kohalikus keeles 'suur jõgi') on jõgi Austraalias Uus-Lõuna-Walesis ja Austraalia pealinna alal. Ta on Murray jõe parempoolne lisajõgi. Jõe pikkus on 2172 km, valgla pindala umbes 165 000 km² (Murrumbidgee valglasse kuulub suurem osa Uus-Lõuna-Walesist), keskmine vooluhulk 77 m³/s. Murrumbidgee saab alguse Uus-Lõuna-Walesi kaguosast Suure Veelahkmeaheliku läänenõlvalt Austraalia Alpide põhjaosast Kościuszko mäe lähedalt 32 km Kiandrast põhja poolt. Ta voolab algul kagu suunas, kuid käändub siis põhja poole, läbides Austraalia pealinna ala. Yassi linna juures pöördub ta läände. Victoria osariigi piiril suubub ta lääne poolt Murray jõkke. Ülemjooksul on Burrinjucki hüdroelektrijaam ja veehoidla. Murrumbidgee orus asub Austraalia pealinn Canberra. Jõe vett kasutatakse niisutuseks. Niisutatav ala (Murrumbidgee Irrigation Area) on suur viljakas piirkond. Riverina põllumajanduspiirkond saab suurema osa oma niisutusveest Murrumbidgee veest. Murrumbidgee org moodustab Murray jõgikonna kõige tootlikuma taimekasvatuspiirkonna. Seal kasvatatakse puuvilja, riisi ja köögivilja. Talvel jõgi mõnikord kuivab. Juuni ja novembri vahel on jõgi väikealustele 807 km ulatuses laevatatav (kuni Wagga Wagga linnani). Murrumbidgee lisajõgede seas on: Molonglo jõgi, mis voolab läbi Austraalia pealinna Canberra Lachlani jõgi Abercrombie jõgi Tähtsamad asulad lätte poolt suudme poole: Yass Gundagai Wagga Wagga Narrandera Hay Balranald Murrumbidgee ülemjooksu avastas 1823 asunike seltskond eesotsas Mark Curriega. Jõe kogu ulatus selgus 1829, kui Charles Sturt oma seltskonnaga sõudis allavoolu läbi kogu jõe kuni Murray jõrni ning edasi allavoolu mööda Murray jõge kuni mereni. Nad sõudsid ka ülesvoolu tagasi. Murrumbidgee valgla avati asustamiseks 1930. Varsti sai sellest tähtis põllumajanduspiirkond.
Teema: Kirjanikud
Sinikka Marianna Nopola (26. november 1953 Helsingi – 13. jaanuar 2021 Helsingi) oli soome lastekirjanik ja ajakirjanik. Sinikka Nopola sündis Helsingis, kuid lapse- ja noorpõlves elas Tamperes. Kõrghariduse omandas Tampere Ülikoolis, oli humanitaarteaduste kandidaat. Aastatel 1979–1985 töötas ajalehes Helsingin Sanomat, pärast seda oli vabakutseline. Sinikka Nopola on enam kui 80 raamatu autor. Neist tuntuimad on "Heinakübar ja Viltsussi" ja "Risto Räppari" sarja raamatud, mida ta kirjutas kahasse õe Tiina Nopolaga. "Heinakübar ja Viltsussi" sarja raamatud on kujundanud ja illustreerinud Karel Korp. Sinikka Nopola suri 67-aastaselt 13. jaanuaril 2021 Helsingis pärast pikka ja rasket haigust.
Teema: Jõed
Tagil on jõgi Aasias Venemaa Sverdlovski oblastis. Algab Kesk-Uurali idanõlvult Nižni Tagilist ida pool. Voolab ülemjooksul põhja, seejärel pöördub kirdesse ja laskub Lääne-Siberi madalikule. Suubub paremalt Turasse. Ülemjooksul on kärestikud, alamjooksul jõgi lookleb. Toitumine on mitmekesine ja vaheldusrikas, peamiselt lume sulamisvetest. Veetaseme kõikumine on umbes 3,3 m. Tagil on jääkattes novembri algusest aprilli teise pooleni. Tagilil asuvad Verhnetagili veehoidla ja Nižnitagili veehoidla ning Verhni Tagil ja Nižni Tagil.
Teema: Mäed
Kebnekaise (põhjasaami Giebnegáisi) on Rootsi kõrgeim mägi. Asub Põhja-Rootsis, Norra piiri lähedal. Geograafilised koordinaadid on 67°53′N, 18°33′E. Kõrgus 2103 m. Esimesena tõusis mäe tippu 1883. aastal Charles Rabot.
Teema: Mäed
Roraima mägi on mägi Lõuna-Ameerika põhjaosas Pacaraima mägedes, Guajaana mägismaa kõrgeim mägi. Mäe moodustab järskude seintega tasane kaljuplatoo (tepui), mille pindala on 31 km². Selle platoo piires asub ka koht, kus Guyana, Brasiilia ja Venezuela piirid kokku saavad. Umbes 80 protsenti platoost asub Venezuelas. Roraima lavamäe suurim kõrgus on 2875 meetrit. Guyana kõrgeim mäetipp platoo piires on 2810 m. Kogu Venezuela kõrgeim tipp Pico Bolívar (4979 m) jääb riigi loodeossa Andidesse.
Teema: Linnud
Kirjatuvi on tavaline kodutuvi (Columba livia var. domestica) või tõuaretuse käigus parendatud isend, keda kasutatakse kirjade ja sõnumite kohaletoimetamiseks kahe punkti vahel. Tavaliselt on need tuvid saanud teatava väljaõppe, ehkki võime koju tagasi pöörduda on iga tuvi kaasasündinud instinkt. Kirjatuvid kasutavad orienteerumiseks Maa magnetvälja omadusi, nende tundlikud närviretseptorid on võimelised tajuma väiksemaidki muutusi neid ümbritseva magnetvälja suunas, polaarsuses ja tugevuses. See on nende loomupärane omadus, mida lisaks tuvidele omavad ka teised (ränd)linnud ja roomajad (nt merikilpkonnad). Arvatakse, et võime tajuda magnetvälja annavad loomadele magnetilised valgud, mis teevad koostööd valgustundlikke valkudega; need valgud on olemas ka inimesel. Tuvisid kasutatakse ka võistlusspordis. Võistlustuvide omanikud treenivad oma linde just selleks otstarbeks ja toidavad neid erilisel viisil, et nende hoolealused sooritaksid oma etteasted võimalikult kiiresti ja täpselt. Kirjatuvid on tugevalt mõjutatud kosmoseilmast: kui Päikese aktiivsus on suur, võib tuvide orienteerumisvõime häiruda ja nad lendavad vales suunas või sihitult ringi. Tuvikasvatajad jälgivad hoolega kosmoseilma ennustusi ning Päikese magnettormide ajal tuvide võidulendamisi ei korraldata.
Teema: Jalgpall
Martinique'i jalgpallikoondis on Prantsusmaa ülemeredepartemangu Martinique'i rahvuskoondis jalgpallis, mida haldab Martinique'i jalgpalliliit. Martinique'i jalgpalliliit on Prantsusmaa Jalgpalliliidu allüksus, kuid Põhja- ja Kesk-Ameerika jalgpalliliidu CONCACAF liige, kuuludes Kariibi jalgpalliliitu. Martinique'i jalgpalliliit ei kuulu FIFAsse. Martinique'i jalgpallikoondis on kuuel korral jõudnud CONCACAF Gold Cupi finaalturniirile.
Teema: Filmid
"Klass" on Ilmar Raagi film koolivägivallast, mis esilinastus 15. märtsil 2007 Tallinna kinos Coca-Cola Plaza. 2010. aastal valmis "Klassile" järg, seitsmeosaline telesari "Klass: elu pärast".
Teema: Linnud
Eesti Linnukasvatajate Selts on aastal 1919 asutatud selts, mis ühendab linnukasvatusega tegelejaid. Selts asutati 1919 nimega Eesti sulg- ja väikeloomakasvatuse edendamise selts. Aastast 1929 kannab praegust nime Eesti Linnukasvatajate Selts. Seltsi tegevus katkes Teise maailmasõja ajal. Selts taasasutati 1989.
Teema: Kirjanikud
Tayyib Sālih (‏الطيب صالح‎; ka Tayeb Salih, Tayeb Saleh, Tajjeb Salech; 12. juuli 1929 Ad-Dabbah' küla, Merowe ringkond, Sudaan – 18. veebruar 2009 London) oli olulisemaid Sudaani kirjanikke 20. sajandil.
Teema: Jalgpall
Tansaania jalgpallikoondis on Tansaania rahvuskoondis jalgpallis. Enne Tanganjika ühinemist Sansibariga oli meeksonna nimi Tanganjika jalgpallikoondis. Tansaania pole kunagi jõudnud jalgpalli maailmameistrivõistluste finaalturniirile. Kahel korral on osaletud Aafrika rahvaste karikavõistlustel (1980 ja 2019). Kolmel korral on võidetud CECAFA (Ida- ja Kesk-Aafrika) karikas.
Teema: Mäed
Chimborazo on kustunud kihtvulkaan Ecuadori keskosas Chimborazo provintsis, Ecuadori kõrgeim mägi. Chimborazo asub Quitost umbes 150 km kaugusel lõunaedelas. Mäe geograafilised koordinaadid on 1° 28′ 9″ S, 78° 49′ 3″ W. Mäe kõrgus on 6268 meetrit. Chimborazo tipp on Maa keskpunktist kõige kaugemal (6384,4 km) asuv punkt Maa pinnal. Mäe nõlval asub ka kõige kõrgem koht ekvaatoril. Mäe ülemine osa on kaetud liustikega, mis on ümbruskonnas elavate inimeste peamine veeallikas. Chimborazo mäge on muu hulgas kujutatud ka Ecuadori vapil.
Teema: Jalgpall
Kaitsja on jalgpallis mängija, kelle põhiline ülesanne on takistada vastaste rünnakuid. On neli tüüpi kaitsjaid: keskkaitsja, äärekaitsja, vabakaitsja (libero) ja full-back.
Teema: Jõed
Tšulõm (vene keeles Чулым) on Obi lisajõgi Venemaal Lääne-Siberis. Tšulõmi jõgi algab Kuznetski Alataust. Ülemjooksul on ta mägijõgi. Algul voolab ta Hakassia ja Krasnojarski krai piirijõena, seejärel Krasnojarski krais. Esialgu voolab ta kirdesse ja jõuab Jenisseile väga lähedale, kõigest 7½ km kaugusele, pöördub siis Balahtas loodesse ja voolab läbi Nazarovo. Sealt suundub ta läände, kuid Kemerovo oblasti piiril keerab itta tagasi, möödub Bogotolist, keerab Atšinskis põhja ja Novobinljussõs uuesti läände. Jõgi jõuab Tomski oblastisse, pöördub edelasse ja läbib Teguldeti. Zõrjanskojes, kus Tšulõmi suubub suurim vasakpoolne lisajõgi Tšet, pöördub jõgi läände ja Assinos loodesse. Suurima parempoolse lisajõe Ulujuli suubumiskohas pöördub Tšulõm läände ja pisut enne suuet edelasse. Tšulõm suubub Obi Moltšanovo ja Kolpaševo vahel. Tšulõmi jõe alguseks loetakse Valge ja Musta Ijussi ühinemiskohta, mille geograafilised koordinaadid on 54°56'56'N 89°50'02"O. Valge Ijussi lähtest lugema hakates on Tšulõmi jõe pikkus 2023 km. Tšulõmi jõe suudme geograafilised koordinaadid on 57°43'54"N 83°49'34"O. Jõgi on 1799 km pikk ja tema valgla on umbes 134 000 km². Tema vooluhulk suudmes on 785 m³/s, kuid see kõigub aastaajati suuresti. 131 km kaugusel suudmest on täheldatud suurim vooluhulk 8220 m³/s ja vähim vooluhulk 108 m³/s. Suudmes kannab jõgi setteid keskmiselt 68 g/s ehk 2,1 miljonit tonni aastas. alamjooksul on jõgi mitmeharuline ja kuni 1200 m lai, aga jõeoru laius on kuni 10 km. Tšulõmi jõgi on laevatatav 1173 km ulatuses suudmest kuni Atšinskini. Laevasõitu takistavad põikmadalad ja käänulisus. Jõe kesk- ja alamjooksul elavad tšulõmid ehk tšulõmi tatarlased. See on väike türgi-tatari rahvas, keda 2010. aasta Venemaa rahvaloenduse järgi elas 355, neist 204 Tomski oblastis ja 145 Krasnojarski krais.
Teema: Jalgpall
Danny Desmond Makkelie (sündinud 28. jaanuaril 1983 Willemstadis Curaçaos) on Hollandi kutseline jalgpallikohtunik. Põhitööl on ta Rotterdamis politseiinspektor. Hollandi Kuninglikus Jalgpalliliidus on ta kohtunike arenduskoordinaator. Ta on olnud FIFA nimekirjas kohtunik alates 2011. aastast ja alates sellest ajast on ta UEFA kohtunik. 2012. aasta oli ta UEFA kuni 19-aastaste jalgpalli Euroopa meistrivõistluste finaalis peakohtunik. 18. augustil 2020 nimetas UEFA Sevilla ja Milano Interi vahelise UEFA Euroopa liiga 2020. aasta finaali kohtunikuks 37-aastase Makkelie. Varem oli ta 2018. aasta UEFA Euroopa liiga finaalis täiendav kohtunikuabi. Samuti oli ta kohtunik Kataris toimunud FIFA klubide maailmameistrivõistlustel 2021. aastal Brasiilia Palmeirase ja Mehhiko UANL-i vahelises mängus.
Teema: Kirjanikud
Horst Otto Oskar Bosetzky (tuntuim pseudonüüm -ky; 1. veebruar 1938 Berliin – 16. september 2018 Berliin) oli saksa sotsioloog ja kriminaalromaanide autor. Avaldanud teoseid ka pseudonüümide John Drake ja John Taylor all. Bosetzky romaanides puudub läbiv detektiivi tegelaskuju, kuid õige mitmes teoses tegutseb ülemkomissar Mannhardt. Peale selle lõi kirjanik fiktiivse Põhja-Saksamaa linna Bramme koos korduvate tegelastega. Enamasti on tema lugude tegevuspaik küll Berliin. 1981. aastal avaldas ta koos Jan Eikiga "Berliini leksikoni" ("Das Berlin-Lexikon").
Teema: Kirjanikud
Natsuo Kirino (jaapani 桐野 夏生 Kirino Natsuo, pärisnimi Mariko Hashioka; sündinud 7. oktoobril 1951 Kanazawas) on jaapani (nais)kirjanik. Kirino on lõpetanud Seikei ülikooli õigusteaduse alal. Ta hakkas ilukirjandust kirjutama 30-aastaselt. 1993. aastal ilmunud kriminaalromaan "Kao ni furikakeru ame" ("Näkku sadav vihm") pälvis Edogawa-Rampo auhinna. Selle peategelane naisdeketiiv Miro Murano on ka mitme tema teise romaani peategelaseks. Kirjandusliku läbimurde saavutas ta 1997. aastal romaaniga "Välja" ("OUT", eesti tõlkes 2016. aastal). Selle eest sai ta Jaapani Kriminaalkirjanike Seltsi auhinna. 1999. aastal ilmunud romaani "Yawarakana" eest sai ta Naoki auhinna.
Teema: Meditsiin
Kochi postulaadid on tingimused, mis peavad olema täidetud tõestamaks, et just mingi konkreetne haigusetekitaja põhjustab seda konkreetset haigust: Mingi haiguse tekitajaks peetav mikroob peab vastavat haigust põdevas organismis pidevalt esinema. See mikroob tuleb isoleerida puhaskultuuri. Terve organismi nakatamisel selle puhaskultuuriga peavad ilmnema sellele haigusele iseloomulikud tunnused. Haigest organismist peab olema see mikroob jällegi puhaskultuuri isoleeritav. Postulaadid sõnastas Robert Koch.